Όσκαρ Ρίβας Ρετς

Ο Όσκαρ Ρίβας Ρέτς (Òscar Ribas Reig, 26 Οκτωβρίου 1936 – 18 Δεκεμβρίου 2020) ήταν πολιτικός από την Ανδόρρα. Έγινε ο πρώτος πρωθυπουργός του κρατιδίου το 1982.Ανδόρρα- λήμμα στην Hutchinson Encyclopedia. Υπηρέτησε δύο φορές στο αξίωμα αυτό, πρώτα από τις 8 Ιανουαρίου 1982 ως τις 21 Μαΐου 1984 με το Φιλελεύθερο Εθνικό Κόμμα και στη συνέχεια από τις 12 Ιανουαρίου 1990 ως τις 7 Δεκεμβρίου 1994 με το κόμμα Εθνικής Δημοκρατικής Ομάδας. Τον διαδέχθηκε στην πρωθυπουργία ο Μαρκ Φορνέ Μολνέ.

 Πολιτική σταδιοδρομία 
Γεννήθηκε στη Σαντ Ζουλιά ντε Λόρια (Sant Julià de Lòria) CV σε μορφή pdf.. Έκανε σπουδές μεταξύ άλλων στο πανεπιστήμιο Λα Σαλ της Βαρκελώνης. Το 1982 έγινε ο πρώτος αρχηγός κυβέρνησης στην ιστορία της χώρας και υποσχέθηκε να εφαρμόσει μεταρρυθμίσεις. Το 1992 οι προσπάθειές του να εισαγάγει νέο Σύνταγμα με κατοχύρωση των πολιτικών δικαιωμάτων παρεμποδίστηκαν από τους Συντηρητικούς.Secrets of the seven smallest states of Europe, του Thomas M. Eccardt, σελ. 82. (μέσω Google Book) Ως αποτέλεσμα ο πρωθυπουργός παραιτήθηκε, ωστόσο επανήλθε στην εξουσία μετά τις γενικές εκλογές που διεξήχθησαν υπό το νέο Σύνταγμα, στις 12 Δεκεμβρίου 1993.Atlapedia On Line, σελίδα για την Ανδόρρα Στις εκλογές εκείνες το κόμμα του κέρδισε την πλειοψηφία εδρών, με συνέπεια να σχηματιστεί νέα κυβέρνηση συνασπισμού με τον ίδιο στην πρωθυπουργία. Το 1993 η χώρα έγινε μέλος του ΟΗΕ. Το κόμμα του Ρετς Agrupament Nacional Democratic (AND - Εθνική Δημοκρατική Ομάδα) απώλεσε την υποστήριξη των ανεξάρτητων στα τέλη του 1994. Αποτέλεσμα ήταν η πτώση της κυβέρνησης, έπειτα από πρόταση μομφής στο κοινοβούλιο, τον Δεκέμβριο του 1994. Ο Ρετς απεβίωσε σε ηλικία 84 ετών στην πόλη όπου γεννήθηκε.

 Παραπομπές 

|-

Κατηγορία:Αρχηγοί κυβερνήσεως της Ανδόρρας